### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. september 2023 har vedtaget Magistratens indstilling i overensstemmelse med erklæring fra Teknisk Udvalg af 11. september 2023.

Radikale Venstres og Enhedslisten de Rød-Grønnes byrådsgrupper og Gorm Gregersen henholdt sig til det oprindelige forslag.

###

Beslutningsforslag fra SF, EL og [adresse]

Det foreslås at:

1. Banegårdspladsen hurtigst muligt lukkes for gennemkørende biltrafik.

2. Alle-gaderne hurtigst muligt nedklassificeres, så de ikke længere fungerer som en fordelingsring for biltrafik rundt om [adresse].

Begrundelse:

Byrådet vedtog i 2018 Mobilitetsplan [adresse]. I planen indgår en række hovedinitiativer for trafikale prioriteringer i [adresse], der skal sikre, at fremkommeligheden og trafiksikkerhed for gang, cyklisme og kollektiv trafik prioriteres højere end tilfældet var i 2018.

Siden da er stort set ingen af hovedinitiativerne omhandlende trafikal infrastruktur i planen blevet genbesøgt. [adresse], [adresse], [adresse] og Allé-ringen rundt om City er alle nævnt som hovedindsatser, hvor trafikken ønskes omprioriteret til fordel for fodgængere, cyklister og kollektiv transport. Men byrådet har stadig til gode at se nogen opfølgning på dem.

Som forslagsstillere undrer vi os over, at byrådet 5 år efter planens vedtagelse ikke har set så meget som ét forslag til, hvordan disse bestillinger kan realiseres i praksis. Siden 2018 er hovedindsatserne fra planen kun blevet mere aktuelle, da både trængslen og CO2 udledningerne fra biltrafikken er steget, mens sikkerheden for de bløde trafikanter samt fremkommeligheden for den kollektive trafik er forringet.

Derfor vil forslagsstillerne gerne sætte gang i realiseringen af den bestilling, som byrådet afgav i 2018. Der er gået 5 år, problemstillingerne er kun blevet større, og en afklaring om etape 2 af højklasset kollektiv trafik gennem [adresse] lader vente på sig. Derfor ser vi ikke nogen grund til at vente med at implementere to hovedindsatser fra planen, der allerede fra i dag kan bidrage til at skabe værdi i form af mindre trafikstøj, bedre trafiksikkerhed og en bedre trafikafvikling i [adresse].

Konkret foreslår forslagsstillerne at Teknik og Miljø hurtigst muligt realiserer to af de hovedindsatser, som byrådet vedtog i 2018.

For det første skal [adresse] senest 2024 lukkes for gennemkørende biltrafik, så området foran banegården kan prioriteres til fodgængere, cyklister og kollektiv trafik.

For det andet skal Allé-gaderne nedklassificeres, så de ikke længere fungerer som en fordelingsring for biltrafik rundt om [adresse]. Dette er det altovervejende strategiske greb i [adresse], der skal sikre en reduktion af gennemkørende biltrafik samt plads til at prioritere fodgængere, cyklister og kollektiv transport.

Stillet af

Janne Larsen (SF) ordfører på sagen

Gorm Gregersen (Enhedslisten)

Boris Skov (Radikale Venstre)

På vegne af byrådsgrupperne for SF, Enhedslisten og Radikale Venstre i [adresse].

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra SF, EL og RV om implementering af Mobilitetsplan [adresse]

### Resume

På byrådsmøde den 1. februar 2023 stillede SF, EL og [adresse] forslag om implementering af Mobilitetsplan for [adresse]. Beslutningsforslaget blev sendt til besvarelse i Teknik og Miljø.

Denne indstilling opsummerer hvad der arbejdes med i Teknik og Miljø i forhold til implementering af Mobilitetsplanen og forberedelse af borgersamlingen om byliv, byrum og mobilitet.

### Beslutningspunkter

Det indstilles:

At 1) beslutningsforslaget afvises med henvisning til allerede igangværende initiativer beskrevet i denne indstilling, herunder den kommende borgersamling for byliv, byrum og mobilitet.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 01-02-2023

Kaspar Andreasen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 1. februar 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 08-05-2023

Kaspar Andreasen:

Fremsendes til [adresse] med bemærkning, at Magistraten i mødet 8. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 25. april 2023.

Stina Mikkelsen oplyste, at Magistratsafdelingen for Teknik og Miljø arbejder på en ny mobilitetsplan i forlængelse af arbejdet med fredeliggørelse af [adresse].

Rådmand Jesper Kjeldsen, rådmand Kenn Thygesen og Gorm Gregersen kan ikke tiltræde, men henholder sig til det oprindelige forslag.

Rådmand Eric Bach var forhindret i at deltage i sagens behandling.

Udvalg: [adresse]

Dato: 24-05-2023

Kaspar Andreasen:

Fremsendes til Teknisk Udvalg til behandling i henhold til beslutning i byrådets møde den 24. maj 2023.

Udvalg: Teknisk Udvalg

Dato: 06-09-2023

Kaspar Andreasen:

Sagens behandling udsat.

Udvalg: Teknisk Udvalg

Dato: 11-09-2023

Kaspar Andreasen: 5

Borris Laursen, Klara Knudsen, Helge Andersen og Kent Lassen kunne tiltræde indstillingen med bemærkning om, at man afventer den kommende proces. Samtidig ønskes der hurtigst muligt en gennemgang i Teknik og Miljø af status på gadeforløbet omkring [adresse].

Janne Larsen kunne henholde sig til det oprindelige forslag fra SF, EL og [adresse] med bemærkning om, at lukningen af [adresse] ønskes fremrykket ved midlertidige løsninger, og drøftelserne om dette tages op i forbindelse med udviklingen af den kommende grønne mobilitetsplan.

Iben Toft og Boris Skov kunne henholde sig til det oprindelige forslag fra SF, EL og [adresse].